Na temelju članka 37. Zakona o proračunu („Narodne novine“ broj 144/21) i članka 34. Statuta Općine Okučani („Službeni vjesnik Brodsko-posavske županije“ broj 10/09, 04/13, 03/18, 07/18 i 14/21) Općinsko vijeće Općine Okučani na 18. sjednici održanoj 20. prosinca 2023. godine donijelo je

**VIŠEGODIŠNJI PLAN URAVNOTEŽENJA OPĆINE OKUČANI**

**ZA RAZDOBLJE 2024. – 2026. GODINE**

**Članak 1.**

Ovim višegodišnjim planom uravnoteženja u trošenju proračunskog viška iz prethodnih godina utvrđuje se način rasporeda procijenjenog viška prihoda i primitaka po proračunskim godinama u iznosu od 988.310,91 eura s osnove financiranja 04 „Pomoći“ koji se prenosi iz Proračuna Općine Okučani za 2023. godinu i planira utrošiti u Proračunu Općine Okučani za 2024. godinu i projekcijama proračuna za 2025. i 2026. godinu.

**Članak 2.**

U Proračunu Općine Okučani za 2024. godinu i projekcijama za 2025. i 2026. godinu planira se rasporediti višak prihoda i primitaka u cijelosti kako slijedi:

- 2024. godina – 988.310,91 eura

**Članak 3.**

U svrhu uravnoteženja Proračuna, nakon uključivanja prenesenog viška kako je navedeno u članku 2. ovoga akta, neutrošena sredstva iz prethodnih godina utrošit će se u sklopu Programa građenja objekata komunalne infrastrukture za 2024. godinu.

**Članak 5.**

Odredbe ovog Višegodišnjeg plana uravnoteženja odnose se na Proračun Općine Okučani i ne uključuju viškove/manjkove proračunskog korisnika Općine.

**Članak 6.**

Ovaj Plan stupa na snagu danom donošenja i objaviti će se u „Službenom vjesniku Brodsko – posavske županije“, a primjenjuje se od 1. siječnja 2024. godine

KLASA: 401-01/23-01/10

URBROJ: 2178-21-01-23-3

U Okučanima, 20. prosinca 2023.

OPĆINSKO VIJEĆE

OPĆINE OKUČANI

Predsjednik Općinskog vijeća

Ivica Pivac